 Ajutor de încălzire și supliment de energie 2026- 2027

Documente necesare
1. Cerere tip (disponibila la sediu).
2. Acte de identitate (C.I., B.I., certificate de naștere pentru copiii sub 14 ani).
3. Documente privind veniturile nete din luna anterioară:
o adeverință de salariat (cu venitul net și tichetele de masă);
o cupon de pensie / șomaj / alte indemnizații;
o adeverință privind alte drepturi de asistență socială (inclusiv din străinătate), după caz.
4. Certificat de atestare fiscală pentru toți membrii familiei (bunuri mobile și imobile), eliberat de  Compartimentul Impozite si taxe.
5. Facturi utilități (gaze naturale / energie electrică) – obligatoriu cu cod loc consum și cod client.
6. Certificat de înmatriculare auto (pentru autoturisme/motociclete).
7. Contract de închiriere / comodat / concesiune (pentru chiriași/comodatari) + dovada proprietății imobilului de către comodant.
9. Alte documente justificative, în funcție de caz.
 

Acordarea  ajutorului pentru încălzirea locuinței se acordă pe perioada sezonului rece, respectiv de la  1 noiembrie a anului în curs până la 31 martie a anului următor, cu respectarea prevederilor:
• Legii nr. 226/2021, privind stabilirea măsurilor de protecție socială pentru consumatorul vulnerabil de energie;
• H.G. nr. 1073/ 2021 pentru aprobarea Normelor metodologice de aplicare a prevederilor Legii nr. 226/2021 privind stabilirea măsurilor de protecție socială pentru consumatorul vulnerabil de energie.
 
2. Pot beneficia de ajutor pentru încălzire consumatorii vulnerabili care se încadrează în următoarele categorii:
a) consumatori vulnerabili din motive de venit;
b) consumatori vulnerabili din motive de vârstă;
c) consumatori vulnerabili din motive de sănătate;
d) consumatori vulnerabili izolați.
* Consumatorul vulnerabil este persoana singură/familia care, din motive de sănătate, vârstă, venituri insuficiente sau izolare faţă de sursele de energie, necesită măsuri de protecţie socială şi servicii suplimentare pentru ași asigura cel puţin nevoile energetice minimale;
* În funcţie de sistemul de încălzire utilizat în locuinţă, categoriile de ajutoare pentru încălzire sunt:
a) ajutor pentru încălzirea locuinţei cu energie termică în sistem centralizat, denumit în continuare ajutor pentru energie termică;
b) ajutor pentru gaze naturale;
c) ajutor pentru energie electrică;
d) ajutor pentru combustibili solizi şi/sau petrolieri.
NOTĂ:  În cazul solicitării ajutoarelor pentru energie electrică, anchetele sociale se efectuează obligatoriu pentru toate situaţiile, în termen de 15 zile lucrătoare de la data înregistrării cererii, în vederea verificării sistemului de încălzire utilizat.
* Ajutorul pentru încălzire se acordă numai familiilor și/sau persoanelor singure care nu beneficiază de alte forme de sprijin pentru încălzirea locuinței acordate în baza contractelor de muncă sau a legislației specifice ramurilor economice.
* Ajutorul pentru energie electrică se acordă consumatorilor vulnerabili care nu deţin altă formă de încălzire, precum şi consumatorilor vulnerabili care din motive tehnologice sau economice au fost debranșați de la furnizarea energiei termice sau a gazelor naturale şi care au contracte valabile de furnizare a energiei electrice, iar consumul este realizat respectând condițiile contractului.
* Persoanele beneficiare de ajutoarele pentru încălzire sunt obligaţi să comunice orice modificare intervenită în componența familiei şi a veniturilor acesteia, în termen de 5 zile de la data la care a intervenit modificarea.
 
* În vederea urmăririi respectării condiţiilor de acordare a dreptului la ajutor pentru încălzire şi la suplimentul pentru energie, se dispune efectuarea de anchete sociale la interval de 6 luni sau ori de câte ori este nevoie. În situaţia în care familia sau persoana singură care beneficiază de ajutor pentru încălzire ori supliment pentru energie refuză să furnizeze informaţiile şi documentele necesare pentru întocmirea anchetei sociale, aceste măsuri de sprijin nu se mai acordă.
 
3. Cuantumul lunar pentru ajutorul de încălzire se stabilește în funcție de venitul mediu net lunar. În cazul familiei, venitul mediu net lunar până la care se acordă ajutorul pentru încălzire este de 1.386 lei/persoană şi de 2.053 lei, în cazul persoanei singure.
Ajutorul pentru încălzirea locuinței se acordă procentual, raportat la venitul mediu net lunar, după cum urmează:
a) în proporție de 100% din valoarea de referinţă, dar nu mai mult decât consumul facturat, în situaţia în care venitul mediu net lunar pe membru de familie sau al persoanei singure este de până la 200 lei;
b) în proporţie de 90%, în situaţia în care venitul mediu net lunar pe membru de familie sau al persoanei singure este cuprins între 200,1 lei şi 320 lei;
c) în proporţie de 80%, în situaţia în care venitul net mediu lunar pe membru de familie sau al persoanei singure este cuprins între 320,1 lei şi 440 lei;
d) în proporţie de 70%, în situaţia în care venitul net mediu lunar pe membru de familie sau al persoanei singure este cuprins între 440,1 lei şi 560 lei;
e) în proporţie de 60%, în situaţia în care venitul net mediu lunar pe membru de familie sau al persoanei singure este cuprins între 560,1 lei şi 680 lei;
f) în proporţie de 50%, în situaţia în care venitul net mediu lunar pe membru de familie sau al persoanei singure este cuprins între 680,1 lei şi 920 lei;
g) în proporţie de 40%, în situaţia în care venitul net mediu lunar pe membru de familie sau al persoanei singure este cuprins între 920,1 lei şi 1.040 lei;
h) în proporţie de 30%, în situaţia în care venitul net mediu lunar pe membru de familie sau al persoanei singure este cuprins între 1.040,1 lei şi 1.160 lei;
i) în proporţie de 20%, în situaţia în care venitul net mediu lunar pe membru de familie sau al persoanei singure este cuprins între 1.160,1 lei şi 1.280 lei;
j) în proporţie de 10%, în situaţia în care venitul net mediu lunar pe membru de familie este cuprins între 1.280,1 lei şi 1.386 lei;
k) în proporţie de 10%, în situaţia în care venitul net mediu lunar al persoanei singure este cuprins între 1.280,1 lei şi 2.053 lei.
* Valoarea de referinţă, în funcţie de sistemul de încălzire utilizat, se actualizează prin hotărâre a Guvernului şi nu poate fi mai mică de:
a) 250 lei/lună, pentru gaze naturale;
b) 500 lei/lună, pentru energie electrică;
c) 320 lei/lună, pentru combustibili solizi şi/sau petrolieri.

